අන්තර් ජාතික සාම දිනය අදට (21) යෙදී තිබේ.එක්සත් ජාතීන්ගේ සංවිධානය මඟින් ප්‍රකාශයට පත් කළ මේ දිනයේදී සාමය සඳහා අධ්‍යාපනය සම්බන්ධයෙන් විශේෂ අවධානයක් යොමුකරන බව එක්සත් ජාතීන්ගේ සංවිධානය පවසයි.අන්තර්ජාතික සාම දිනය නිමිත්තෙන් ලොව පුරා රටවල් විවිධ වැඩසටහන් සංවිධාන කර තිබෙන අතර ශ්‍රී ලංකාව ද මේ ජාත්‍යන්තර දිනය සැමරීමට සූදානමින් සිටී.එක්සත් ජාතීන්ගේ වාර්ෂික සම්මේලනය විසින් 1981 තීරණයට පත් කරන ජාත්‍යන්තර සාම දිනය සෑම සැප්තැම්බර් මසකම තෙවන සතියේ මුල සැමරීමට යොදාගෙන තිබුණු අතර එය පසුගිය 2001 සිට සෑම වර්ෂයකම සැප්තැම්බර් 21 වන දින සැමරීමට තීරණය කෙරිණි.ජාත්‍යන්තර සාම දිනය නිමිත්තෙන් ඇමරිකාවේ නිව්යෝර්ක් හි පිහිටි එක්සත් ජාතීන්ගේ මූලස්ථානය තුළ පිහිටි සාම සීනුව නාද කරනු ලබයි.පළමු සාම දිනය සමරනු ලැබුවේ 1982 වර්ෂයේදීය..